*****

ΚΑΝΟΝΙΣΜΟΣ (ΕΟΚ) αριθ. 1252/90 ΤΗΣ ΕΠΙΤΡΟΠΗΣ

της 11ης Μαΐου 1990

για τον καθορισμό των ποσών και των τιμών που καθορίζονται σε Ecu από το Συμβούλιο στον τομέα του βοείου κρέατος και κατά συνέπεια μείωση της νομισματικής επανευθυγράμμισης της 5ης Ιανουαρίου 1990

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1677/85 του Συμβουλίου της 11ης Ιουλίου 1985 σχετικά με τα νομισματικά εξισωτικά ποσά στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 1889/87 (2), και ιδίως το άρθρο 6 παράγραφος 3,

Εκτιμώντας:

ότι ο κανονισμός (ΕΟΚ) αριθ. 784/90 της Επιτροπής της 29ης Μαρτίου 1990 για τον καθορισμό του συντελεστή μειώσεως των γεωργικών τιμών της περιόδου εμπορίας 1990/91 λόγω της νομισματικής επανευθυγράμμισης της 5ης Ιανουαρίου 1990 και για τροποποίηση των τιμών και των ποσών που καθορίζονται σε Ecu για την περίοδο αυτή (3) καθόρισε τον κατάλογο των τιμών και των ποσών του τομέα του βοείου κρέατος, που προσδιορίζονται με το συντελεστή 1,001712, από τις 14 Μαΐου 1990, στα πλαίσια του καθεστώτος αυτόματης κατάργησης των αρνητικών νομισματικών αποκλίσεων· ότι το άρθρο 3 του κανονισμού (ΕΟΚ) αριθ. 784/90 προβλέπει να προσδιοριστεί η μείωση που προκύπτει, ιδίως, για τις τιμές και τα ποσά που καθορίζονται σε Ecu από το Συμβούλιο για την περίοδο εμπορίας 1990/91 και να καθοριστεί η αξία των τιμών αυτών και των μειωμένων ποσών·

ότι για την περίοδο 1990/91 η τιμή προσανατολισμού και η τιμή παρεμβάσεως των χονδρών βοοειδών καθορίστηκαν από τον κανονισμό (ΕΟΚ) αριθ. 1188/90 του Συμβουλίου (4)· ότι η ειδική πριμοδότηση για τα άρρενα βοοειδή καθορίστηκε από τον κανονισμό (ΕΟΚ) αριθ. 805/68 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 571/89 (6)· ότι η πριμοδότηση διατηρήσεως του πληθυσμού των θηλαζουσών αγελάδων καθορίστηκε από τον κανονισμό (ΕΟΚ) αριθ. 1357/80 του Συμβουλίου (7), όπως τροποποιήθηκε τελευταία από τον κανονισμό (ΕΟΚ) αριθ. 1187/90 (8)·

ότι η Επιτροπή Διαχειρίσεως Βοείου Κρέατος δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές και τα ποσά που καθορίζονται σε Ecu από το Συμβούλιο για την περιόδο εμπορίας 1990/91 στον τομέα του βοείου κρέατος και μειώνονται σύμφωνα με το άρθρο 2 του κανονισμού (ΕΟΚ) αριθ. 784/90, είναι αυτά που αναφέρονται στο παράρτημα.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 14 Μαΐου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Μαΐου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 164 της 24. 6. 1985, σ. 6.

(2) ΕΕ αριθ. L 182 της 3. 7. 1987, σ. 1.

(3) ΕΕ αριθ. L 83 της 30. 3. 1990, σ. 102.

(4) ΕΕ αριθ. L 119 της 11. 5. 1990.

(5) ΕΕ αριθ. L 148 της 28. 6. 1968, σ. 24.

(6) ΕΕ αριθ. L 61 της 4. 3. 1989, σ. 24.

(7) ΕΕ αριθ. L 140 της 5. 6. 1980, σ. 1.

(8) ΕΕ αριθ. L 119 της 11. 5. 1990.

ΠΑΡΑΡΤΗΜΑ

1.2 // // // Περιγραφή των τιμών και των ποσών

// Τιμές ή ποσά που

προσδιορίζονται με το

συντελεστή 1,001712

(σε Ecu)

// // // 1. - Τιμή προσανατολισμού ανά 100 kg ζωντανού βάρους // 200 // - Τιμή παρεμβάσεως ανά 100 kg βάρους σφαγίου αρρένων ζώων της ποιότητας R 3 // 343 // 2. - Πριμοδότηση ανά άρρεν βοοειδές // 40 // 3. - Κοινοτική πριμοδότηση ανά θηλάζουσα αγελάδα // 40 // - Ανώτατη εθνική συμπληρωματική πριμοδότηση ανά θηλάζουσα αγελάδα // 25 // //